钦定古今图书集成/明伦汇编/氏族典/第483卷 > 《凌迪知万姓统谱》 > 召平
## 钦定古今图书集成/明伦汇编/氏族典/第483卷 > 《凌迪知万姓统谱》 > 召平

按《汉书萧何传》：陈豨反，上自将至邯郸，使使拜丞相
为相国尉，诸君皆贺，召平独吊。召平者，故秦东陵侯，
秦破为布衣，贫，种瓜长安城东，瓜美，故世谓东陵瓜
从召平始也。平谓何曰：“上暴露于外，而益君封置卫
者有疑君心，非以宠君也。愿君让封勿受，悉以家私
财佐军。”何从其计，上说。